
„Drekkið yður ekki drukkna af víni, 
því þar af flýtur óheill !* 
Eph. 5, 18. 


BÆNIN. 


í þessu húsi er talað fyrir oss með alvörugefni um 
þinn heilaga vilja, guð drottinn! og um ákvörðun 
vora og ábyrgð vors lífs— hjer vill hin himneska 
speki, sem þitt heilaga orð inniheldur, slíta daglega 
lífsins hugsunum og störfum, og snúa sálum vor- 
um að öðrum efnum heilagari og alvarlegri enn 
þeim, sem daglega lífið líður á fram í — vill vekja 
og glæða hjá oss íhugun og athygli á vorri and- 
legu og eilífu ákvörðun, til þess hún geti fylgt oss 
í vorum hversdagslegu sýslunum og verið lífið og 
sálin í öllum vorum athöfnum. , það eru þýð- 
ingarmiklir dagar, heilagar alvörustundir, sem þann- 
ig kalla oss saman frá lífsins ýmislegu vegum 
og leita oss inn í þitt hús, eilífi guð! Mörg góð 
hugsun og áform getur vaknað og viðlifnað hina há- 
tíðlegu guðræknisstund, mörg aðvörun og áminning 
hitt hjartað á hagkvæmum tíma. — Og því hlýtur 
það að vera mikill ábyrgtarhluti hvernig vjer gegn- 
um þessu heilaga og alvarlega kalli kristilegrar kirkju. 
En því er miður að margir af þeim, sem helzt þyrftu 
að heyra aðvörun og áminningu guðs orða þeim 
til sáluhjálpar, sitja það sjálfir af sjer með því þeir 
sneiða sig hjá guðs húsi á helgum dögum! Q, þú 
sem þá hefur fleiri ráð til að koma sannleikans 
vekjandi röddu inn í hjörtu mannanna, og sem með 
mörgu móti getur gjört orð þitt ávaxtarsamt og 
komið þeim sem viltir fara, til að leita þess seim 
til friðarins heyrir, — ó, minn guð! láttu það ekki 
vera til ónýtis þegar aðvörunarrödd þinna orða hljóm- 
ar í þínu heilaga húsi, láttu þá, sem orðið heyra þar 
orðinu trúa og orðið geyma, láttu þá flytja það inn 
í lífsins gálausa soll lastafullum til varúðar og leið- 
beiningar! Virztu svo að blessa þau orðin, sen 
hjer verða töluð á þessari helgu stundu — Faðir 
vorl 0. 8. frv. 


Guðspjallið Jóh. 2. 
Brúðkaupið í Kana. 


Eptir þetta fyrsta kraptaverk sem Jesús gjörði 
og opinberaði með sína dýrð, segir dagsins heilaga 
guðspjall, að lærisveinar hans hafi trúað á hann. 
Fyrst að þetta er tekið fram um lærisveinana, þá 
má gjöra ráð fyrir því, að margir aðrir gestir, sem 
verið hafa í brúðkaupinu, hafi ekki trúað á Jesúm, 
jafnvel þó kraptaverkið hafi ekki getað dulizt fyr- 
ir þeim, af því að þjónustumennimir, sem fylltu 
kerin af vatni, vissu hvað gjörðist. Svona gengur 
það enn nú til fyrir gestunum í hinu mikla lífsins 
gestaboði: þar eru nokkrir, sem trúa á Jesúm og 
tjá sig sem hans lærisveina; en þar er líka mikill 
fjöldi, sem ekki vill trúa á hann, ekki athyllast 
hann sem sinn lærimeistara. Og ef vjer spyrjum 
nú um álit þessara hvorutveggju, þeirra sem eru 
guðs börn fyrir trúna á Jesúm Krist, og hinna sem 
eru heimsins börn vegna vantrúarinnar, ef vjer 
spyrjum um álit þeirra á kraptaverki drottins í brút- 
kaupinu í Kana, þá munu guðs börn öll álíta, eins 
og Jesú lærisveinar, að hann með þessu krapta- 
verki hafi opinberað sína dýrð, hafi viljað votta 
fyrir mönnum þá gutdómsins fyllingu, sem í hon- 
um bjó. — En heimsins börn — hvað munu þau 
þá álíta um það?  Vjer vitum það að hin rang- 
snúna og vantrúarfulla kynslóð á Krists dögum 
kallati hann meðal annars mathák og vínsvelg; og 

hver veit nema kraptaverk drottins í Kana hafi gef- 
ið sumum rangsnúnum og vantrúarfullum boðsgest- 
um þar tilefni til að kalla hann svo? Vjer viljum 
nú ekki segja það, að nokkur kristinn maður vor 
á meðal sje svo fráhverfur lífinu í guði, að hann 
láti sjer um munn fara lastyrði gegn guðs syni; 
vjer segjum það ekki, að heimsins börn nú á dög- 
um álíti, að drottinn meó kraptaverki sínu í Kana 
hafi viljað seðja nokkra holdlega girnd hjá sjálfum 
sjer; en það getum vjer ekki varizt að segja, að 
sumir eru svo undir syndina seldir, að þeir láta 
sjer um munn fara, að drottinn með þessu krapta- 
verki hafi eins og gefið mönnum átyllu til að þjóna 
syndinni; já, það hljótum vjer að vitna, að þeir 
holdsins þrælar eru til, sem vilja eins og fegra 
drykkjuskap og svall með drottins dýrtlega krapta- 
verki í Kana; — og þannig gjöra þeir drottinn dýrð- 
arinnar að þjóni syndarínnar. En hafa þá þessir 
menn gleymt því, sem þeir lærðu í barnalærdómi 
sínum, að það var einmitt Jesús sem sagði: var- 
ið yður sjálfa, að yðar hugskot aldrei ofþyngist af 
ofáti eða ofdrykkju? Eða trúa þeir því ekki, sem 
þeir lærðu strax á eptir um þessa lesti, að ofdrykkja 
og ofát teljast með þeim hlutum, um hverja post- 
ulinn Páll segir, að þeir sem slíkt gjöri muni ekki 
öðlast hlutdeild í guðs ríki? Ó, kristnir menn! 
þegar vjer heyrum að kristindomurinn fer hver- 
vetna svo hrætilegum orðum um efdrykkjuna, þeg- 
ar vjer vitum fyrir guði og samvizku vorri, að 
Krists lærdómur telur hana með þeim opinberu löst- 
um, sem útiloka menn frá a lg guðs ríki, 

því skyldi þá nokkur, sem kristinn vill heita, dirfast að 
fegra hana með orðum eða atvikum úr sjálfum krist- 
indóminum! ó, hlýtur það ekki að særa hvern 
kristinn mann að heyra þessum lesti nokkra bót 
mælta, og því heldur hryggja hvern sannkristinn 
mann að sjá þennan löst hvervetna hafast við, og 
með sínum Ófarsælu afleiðingum baka eymd og tjón, 
ekki einungis ofdrykkjumönnunum sjálfum, heldur 
heimilum þeirra og gjörvöllu fjelaginu? Að minnsta 
kosti mættu menn með sanngirni vænta þess og 
jafnvel heimta það, að áminningar- og aðvörunarorð 
gegn þessum lesti þegðu nú ekki, heldur ljetu til 
sín heyra í guðs húsi, þar sem alvara lífsins á heima 
og guðs orð er kennt, jafnvel þó þeir, sem helzt 
þurfa áminninga við í þessu tilliti, tíðast sneiði 
hjá guðs húsi, en gefi sig heldur í soll og svall á 
helgum dögum. það er að sönnu víst, að hinn rjett- 
láti guð á himnum hefur hagað því svo, að löst- 
unum yfir höfuð að tala skyldu einnig hjer í lífi 
verá samfara þær afleiðingar og þau lífskjör, er 
verða mættu öðrum til sterkrar aðvörunar — og 
það má með sanni segja, að varla nokkur löstur ber 
með sjer hræðilegri hegningarmerki enn ofdrykkjan. 
En af því maðurinn sjer sjaldnast bjálkann í sínu 
eigin auga, þá lætur hann sjer sjaldnast annara 
víti, hvað vond sem eru, að varnaði verða, heldur 
ekki að hann sje sá, sem þurfi að taka sjer hug- 
vekju af þeim, og fyllir svo sjálfur tölu hinna, 
sem fallið hafa, og fellur í sömu gröf eymdar og ógæfu. 
Líka er það að reynsla manna um lastanna sýni- 
legu afleiðingar verður ætíð ófullkomin í þessu lífi, 

því margir sýnast með öllu sneyða hjá þeim hinum 
ófarsælu afleiðingum lastanna, sem þar á móti verða 
fljótt augsýnilegar í lífi og lífskjörum annara; og 
þetta blindar augu margra svo þeir hugsa, að hásk- 
inn sje ekki eins mikill og sagt er, og halda að 
ekki fari eins fyrir sjer, eins og farið hefur fyrir 
öðrum, heldur að þeir muni sleppa hjá afleiðing= 
unum. En þess vegna er það líka, að þegar guðs 
orð vill vekja oss af svefni syndanna, þá tekur það 
ekki svo fram við oss hinar sýnilegu og líkamlegu 
afleiðingar lastanna, eins og hinar andlegu og eilífu, 
þær einmitt, sem snerta vora óðdauðlegu sálu. Til 
þeirra afleiðinganna bendir líka postulinn Páll, þeg=- 
ar hann segir um ofdrykkjuna, að hver sem slíkt 
gjöri muni ekki erfa guðs ríki. Og það getum vjer 
strax sjeð, að það hlýtur að liggja kröptug áminn- 
ing í þessum orðum, að það hlýtur að vera eitt- 
hvað betra, sem postulinn meinar með þessu arf= 
leysi, enn nokkur tímanleg hagsæld, sem menn geti 
af sjer brotið með syndum sínum og löstum, og 
eitthvað verra enn nokkur hin hryggilegasta lík- 
amans eymd, sem þeir geti steypt sjer í með þeim; 
því það er æfinlega þetta orðatiltæki, sem guðs orð 
brúkar, þegar það talar um mannlífsins mestu spill- 
ingu; enda vitna og orðin sjálf auðsjáanlega um tjón 
og töpun á einhverju ándlegu og eilífu. En get- 
um vjer samt gjört ráð fyrir því, að allir hafi rjett- 
an skilning á því, hve alvarleg og kröptug áminn= 
ing liggur í þessum orðum, sem þeir lærðu í æsk- 
unni um ofdrykkjuna, að hún útloki menn frá guðs 
ríki? Ó, víst mundi hún þá ekki hafa rutt sjer 

eins til rúms í lífi manna, eins og hún hefur gjört. 
Svo verjum þá þessari guðræknisstundu til að íhuga 
postulans Páls aðvörunarorð gegn ofdrykkjunni. 
Látum oss íhuga þann hræðilega sannleika, 
að drykkjumenn muni ekki erfa guðs 
ríki. Jeg ætla fyrst að skýra fyrir yður þennan 
sannleika, og síðan benda yður til þess, hve hræði- 
legur hann er. 

Vjer vitum að Jesús og postular hans kölluðu 
það evangelíum, sem guð birti heiminum, er hann 
ljet boða frið fyrir Jesúm Krist, kölluðu þann frið= 
ar og náðarlærdóm, sem leiða skyldi mannkynið 
til eilífs frelsis og farsældar — kölluðu hann guðs 
ríki,og meintu með því, að lærdómurinn ætti að stofna 
fjelag af frelsuðum mönnum, sem öðlast skyldu og 
aðnjóta allrar þeirrar blessunar og huggunar og von- 
ar, sem kristindómurinn hefur í tje að láta hjarta 
mannsins í barátta! og reynslu lífsins á þessari 
jörðu, og allrar þeirrar sælu, friðar og fagnaðar í 
öðru. lífi, sem Jesús Kristur hefur afrekað manns- 
ins ódauðlegu sálu. En þegar vjer heyrum hvers 
krafist er af öllum þeim, sem eignast vilja hlut- 
deild í þessu guðs ríki, þá getum vjer ekki ímynd- 
að ogs, að allir, sem eru kallaðir, sjeu líka útvald- 
ir. 'Og þegar vjer heyrum að ritningin sjálf nefn- 
ir ofdrykkjumenn á meðal þeirra, sem útilokaðir 
sjeu frá þessu guðs ríki; þegar vjer heyrum Jesúm 
sjálfan, þar sem hann er að vara lærisveina sína 
við þeim hlutum, sem koma mundu fram, þá er 
ríki þetta skyldi fyrst stofnast á jörðunni, heyrum 
hann beinlínis nefna ofdrykkjúna svo sem eitt af 

því, er þeir yrði að varast, ef þeir ætti að álítast 
verðugir til að mæta frami fyrir Mannsins Syni; 
þegar vjer heyrum postulana, eins og til að mynda 
Pál í grein þeirri, sem vjer höfum áður tilfært,, 
með berum orðum lýsa því, að ofdrykkja svipti 
mauninn hlutdeild og arftöku í guðs ríki — hvað 
þurfum vjer þá framar vitnanna við? hlýtur ekki 
hver maður að álíta sem óyggjandi sannleika, að 
ofdrykkjmenn muni ekki erfa guðs ríki? því hver 
gat verið færari um að segja hvað veita skyldi 
hlutdeild í þessu ríki, og hvað útiloka skyldi frá 
hlutdeild í því, enn hann, sem var þess höfundur 
og þeir sendiboðar, sem hann hafði sjálfur útval- 
ið og útbúið með sannleikans heilaga anda? — 
Hver ætti því að geta lofað ofdrykkjumönnum arf- 
töku í guðs ríki, þegar orð drottins í heilagri ritn- 
ingu segir þvert á móti með berum og skýlausum 
orðum? En skyldi ekki líka vor eigin íhugun og 
tilfinning geta sannfært oss um sannleika þess, 
sem vjer hjer um tölum, og fært sönnur á það, sem 
orð drottins segir? þú, sem þekkir kristindómsins 
heilaga lærdóm, og veizt hvaða boðorð vor herra 
Jesús Kristur hefur gefið, og hvað hans lærdómur 
kennir um líf mannsins á þessari jörðu, um ákvörðun 
þess og ábyrgð, er það er pund, sem manninum 
er falið til meðferðar, og ráðsmennska, sem hann 
á síðan Skal standa af reikningsskap; þú, sem ert 
kominn til sannleiksins viðurkenningar um, að * 
hverjum mönnum kristindómurinn vill gjöra ját- 
endur sína — seg þú mjer, getur þú virt fyrir þjer 
Arykkjumannsins líf og álitið, að slíkir menn sjeu 

það, sem kristindómurinn vill kannast við sem sína 
og telja á meðal borgara guðs ríkis? Getur þú 
horft á hann skjögra áfram lastanna og spilling- 
arinnar veg hálf meðvitundarlausan, líkari vitstola 
manni enn skynsamri veru með viti og tilfinningu, 
eyðileggjandi sjálfan sig og ónýtan öðrum, og álit- 
ið að þetta geti verið vegurinn til himnaríkis, veg- 
urinn til þess að vinna borgararjett í guðs ríki? 
Eða þegar þú sjerð drykkjumanninn með gjöreydd- 
um líkams og sálar kröptum, hlustar á hans óskil- 
merkilegu og ruglingslegu orðræður, sjerð hann á 
bezta aldri titra og skjálfa eins og gamalmenni, 
og þú hugsar til þess, að þetta er vera, sem sköp= 
uð var í guðs mynd og af Jesú Kristi kölluð til 
þess að láta þessa guðs mynd sýna sig í heilag- 
leika og rjettlæti — ó, getur þú þá ímyndað þjer, 
að hann sje einn í tölu hinna útvöldu? þegar þú 
setur þjer fyrir sjónir hvernig lífdagar hans liða 
í rænuleysi — eru ein sífella af forsómuðum skyld- 
um og fíflslegum heimskupörum — hversu óhæfi- 
legur og ófær hann er til að gegna sinni tíman- 
legu köllun, og afreka það sem staða hans heimt- 
ar af honum, en til hvílíkra lasta og ódaðaverka hann 
þar á móti stundum, ólmari og vitlausari enn skyn- 
laus skepna, getur brúkað þá krapta, sem guð hef- 
ur lánað honum — þegar þú skoðar hann sem 
meðlim í fjelaginu, eða sem föður og forsorgara 
fyrir heimili, hugsar til þess hvað hann gat verið 
og átti áð vera, og hvað hann nú þar á móti er — 
sjerð hversu hann ekki einungis er gagnslaus fyr= 
ir það fjelag sem hann lifir í, heldur flytur ófrið 

og ófarsæld inn í hús sitt, leiðir fátækt og eymd 
yfir saklausa konu og börn — opt til hryggilegrar 
arfleifðar og ófyrirsjáanlegra afleiðinga fyrir nið- 
- jana — getur þú þá ímyndað þjer, að hann muni 
verða talinn meðal hinna dyggu þjóna, sem bjer 
hafa verið trúir yfir litln, og skulu á síðan verða 
settir yfir meira og fá að innganga í eilífan' fögn- 
uð herra síns? þarf jeg nokkuð frekar að lýsa 
drykkjumannsins hryggilega lífi til að sanna það 
fyrir yður, að það hlýtar að vera satt sem ritn- 
ingin segir, að ofdrykkjumenn muni ekki erfa guðs 
ríki? Þarf jeg að benda yður á þann andvara- 
lausa soll, sem drykkjumaðurinn vill helzt lifa í, 
þar er hann sinnir engum ráðleggingum nje áminn- 
ingum, heldur skeytingarlaus um bágindi og tár 
konu og barna, gleymir guti og hans orði og öllu 
sem heilagt er, tælir aðra og tælist sjálfur, uns 
hann kemst í það ástand, að hann verður hverju 
dýri aumari og argari? — þarf jeg að benda yður 
á þá staði, þar sem heipt og hávaði, blót og for- 
mælingar eins og sýnast vilja í ölæði manna kalla 
himinn og jörð tll vitnis um, að hvílíkri óhemju 
maðurinn geti orðið? — þarf jeg að benda á þessa 
skelfilegu sjón og segja: sjáið þar menn, sem má- 
ske eru nýbúnir að bergja á friðþægingarinnar hei- 
laga bikar við Jesú náðaraltaril og getið þjer ímynd- 
að yður, að það muni vera þvílíkir menn, sem frels- 
arans friðarboðskapur vilji mæla nokkra bót fyr- 
ir heilögum og rjettlátum guði á himnum? — getið 
þjer hugsað að það sjeu þvílíkir menn, sem frelsi og 
sæla náðarlærdómsins er ætluð, svo að þeir menn, sem 

þannig svívirða sáttmálans blóð, skuli fá inn að 
ganga í guðs ríki? Eða á jeg að benda yður á 
andlátsstund drykkjumannsins, þegar hann eptir 
burtsóað líf í svalli og sinnuleysi — stundum á 
unga aldri og líklega ætíð fyr enn náttúrunnar 
lögmál skipar — á að mæta sínum eilífa dómi — 
kippist máske burt mitt í sínu svalli sinnulaus og 
rænulaus, svo hann getur ekki komið fyrir sig 
nokkurri hugsun eða nokkru andvarpi? — Ó, mik- 
ið skelfileg tilhugsan! hvað eigum vjer að ímynda 
oss um afdrif hans og kjör í eilífu lífi? þetta getur 
þó ekki verið vegurinn til guðs ríkis og eilífrar 
sælu. því hlýtur það og að vera óbifanlegur og 
ómótmælanlegur sannleiki, að drykkjumenn muni 
ekki erfa guðs ríki. 

Og þennan sannleika köllum vjer hrætilegan. 
En hversvegna köllum vjer hann svo? það skul- 
um vjer nú skoða hjer á eptir. Mörgum þykir líf 
ofdrykkjumannanna hræðilegt í sjálfu sjer, og álíta 
hinar líkamlegu og sýnilegu afleiðingar af þessum 
lesti þegar hjer í lífi bæði hryllilegar og hryggi- 
legar; því það er eins og vjer sögðum áður eng- 
inn löstur, sem ber með sjer eins hræðileg hegn- 
ingarmerki eins og löstur drykkjumannsins, sem 
eyðileggur bæði sálu hans og líkama og tímanlegu 
velferð. En það gengur líklega eins í þessu tilliti 
eins og í flestu öðru, að þegar dæma skal um af- 
leiðingar mannlegra athafna, þá eru sjaldnast tekn- 
ar til greina þær hinar andlegu og eilífu afleið- 
ingarnar, og fæstir hafa líklega sett sjer skýrlega 
fyrir sjónir, hvað það vill segja að hafa glatað arf- 

töku sinni í guðs ríki. — Vjer sögðum áður hváð 
þýddi þetta orðatiltæki „guðs ríki“, sem Jesús sjálfur 
og postular hans svo opt brúka — að þeir meintu 
með því alla þá ráðstöfun, sem guð hefur látið 
Jesúm Krist gjöra syndugum mönnum til frelsis 
og sáluhjálpar; — að hafa glatað arftöku sinni í 
„þessu guðs ríki er því sama, sem að hafa brotið af 
sjer og fyrirgjört allri hlutdeild í því frelsi, þeirri 
huggun og þeirri von, sem lærdómur Jesú Krists 
hefur oss fyrirbúið. — Og þetta hlýtur víst að vera 
óttaleg tilhugsan fyrir hvern þann, sem með alvar- 
legri athygli skoðar líf og ákvörðun mannsins — 
óttalegri enn sjón allrar þeirrar líkamlegu eymdar 
og neyðar, sem maðurinn getur steypt sjer Í með 
syndum sínum og löstum. Dæmið ekki um þetta 
eptir því sem menn hugsa og tala um það mitt í 
þeirra gjálífi og andvarleysi, meðan svall og glaum- 
ur lastanna kæfir og drepur alla alvarlega skoðun 
á lífinu! — þá kannast hjartað eigi við þörf sína — 
þá finnst því sem það geti án verið allrar hugg- 
unar og vonar — en gætið að því hvað hið gá- 
lausa og skeytingarlausa hjartað getur á stundum 
liðið, og það hjer í lífi, þegar maðurinn raknar við og 
rankar við sjer! því hefur ekki lífið dæmin deginum 
ljósari um það, hversu örvænting og skelfing hef- 
ur svo umspent samvizku syndarans, þegar hann 
gætti sín eptir brot sitt, að engin huggun og von, 
sem guðs orð ljet í tje, megnaði að burthrinda 
þessari hræðilegu örvæntingar hugsun, sem settist 
að hinu seka hjarta: æ! fyrir mig er engrar hjálp- 
ar, einkis frelsis, engrar náðar og fyrirgefningar 

að vænta! — og þetta er hin glataða hlutdeild í 
guðs ríki — mannsins eigin meðvitund um, að hugg- 
„un og von hjálpræðisins er eigi fyrir þá, sem sjálf- 
ir hafa brotið það af sjer. Ög hafi þetta opt átt 
sjer stað, þegar angur og sjálfsbríxli særði sálina, 
átti sjer stað hjá mönnum, sem þó ekki, eins og 
ofdrykkjumaðurinn, voru búnir að deyða hugsunar- 
arafl sálarinnar, svo þeir gátu tekið skynsamlegu 
tali um kristindómsins eilílu sannindi og huggun- 
arríku fyrirheit; hafi þetta opt átt sjer stað, þó 
um minni syndir og afbrot væri að gjöra, og sem 
guðs orð ekki fer eins þungum orðum um eins og 
um ofdrykkjuna — hafi það samt opt veitt erfitt 
að friða hið angraða og örvæntingarfulla hjarta með 
huggun náðarlærdómsins, — 6, hvað getur þá gef- 
ið ofdrykkjumanninum aptar hinn glataða arf, eða 
von um hlutdeild í guðs ríki, þegar sálin er orðin 
svo sljóf, svo rænulaus, að hún ekki einu sinni 
getur skilið það, sem einhver af meðaumkunarsemi 
kynni að vilja segja henni um frelsisins huggunarríku 
von, og þegar honum, hvenær sem hann er með 
sjálfum sjer, standa sí og æ fyrir hugskotssjónum 
þessi hræðilegu orð: að ofdrykkjumenn muni ekki 
erfa guðs ríki? — Ó, sýnist þjer þá ekki, mað- 
ur! að þessi orð innihaldi hræðilegan sannleika? 
Athugir þú nú hjer að auki það sem reynslan 
sannar svo hryggilega, að af öllum löstum er 
drykkjuskapurinn sá, sem heldur manninum með 
sterkasta afli og gjörir honum umvendunina svo 
mjög torsókta — ó, þá hlýtur tilhugsun hinnar 
töpuðu arfleifðar að vera þeim mun hræðilegri ser 

það er minni von fyrir drykkjumanninn enn nokk= 
urn annan lastanna þræl, að geta náð aptur sínum 
tapaða arfi. þó er það ekkifeinungis vegna iðrunarinn= 
ar Og angursins, sem stundum kann að setjast að 
sálunni hjer í lífi og kenna manninum að sjá hans 
eymd og synd — það er ekki einungis vegna þess- 
ara alvörustunda, að það er óttaleg tilhugsan að hafa 
glatað arftöka sinni og hlutdeild í guðs ríki — í 
huggun, von og friði guðs náðar; — þeim stund- 
um getur drykkjumaðurinn og gjörir einatt að hrinda 
frá sjer, með því að drekka frá sjer vitið — og 
eykur svo með hverju broti sína miklu ábyrgð og 
þungu sekt; — en jafnvel þó drykkjumaðurinn geti 
hjer í lífi svo að segja afklæðst öllu mannseðli og 
svívirt sjálfan sig langt fram yfir dýrið, jafnvel þó 
hann geti að kalla má deytt og drepið allt sálar og 
líkamsfjör, þá getur hann samt ekki niðurbrotið 
tilveru síns ódauðlega anda, hver eð skapaður er 
til að lifa um alla eilífð. Og inn í eilífðina nær 
það guðs ríki, sem Jesús talar um, því hans náðar- 
lærdómur höndlar einmitt um velferð sálarinnar í 
eilífu lífi. Í eilífðarinnar sæla landi — þar birt- 
ist þetta ríki í allri sinni fullkomnun — þar sem 
dómurinn er og endurgjaldið, þar sjezt það fyrst 
í allri sinni dýrð, er það veitir sínum trúu enn 
þótt ófullkomnu borgurum, sem hjer voru, eilíf- 
an frið og fögnuð. Svo er þá líka töpun aríeifð- 
arinnar eilíft tjón.  Ö, gætum vjer sjeð í gegnum 
þá skýluna, sem skilur á milli tíma og eilífðar, og 
skoðað hvað þessi töpun hefur þar að þýða — hvílík 
dýrð og sæla þar er töpuð, hvílík kvöl og skelfing 
þar umspenuir hina fordæmdu, 6, hversu hræðileg- 
ur hlyti þá ekki þessi sannleiki guðs orða að hljóma 
fyrir eyrum vorum: ofdrykkjumenn munu ekki erfa 
gnðs ríki! Hafi það stundum þókt hræðilegt að 
horfa á örvinglan manna hjer í lífi, þegar syndar- 
inn Vaknaði af svefni sínum og tók að kveljast 
af meðvitund glæpa sinna, af íhugun þess hvað 
hann hetði getað verið, og hvað hann nú er orðinn, 

„og Hvaða afleiðingar athafnir hans hafa getað haft — 
hvílík mun þá verða hugarkvölin, samvirkubitið 
og sálarnögunin þegar þar er komið, hvar tilfinn= 
ingarleysi holdsins deyfir ekki lengur pínuna, hvar 
enginn skal: geta difið gómi síns fingurs í vatn til 
að kæla með hina brennandi tungu — hvar allur 
mögulegleiki til að bæta fyrir það, sem brotið hefur 
verið, er horfinn, og síðasti neisti vonarinnar útdá- 
inn — hvar endurminningin um lífsins eyddu og 
burtsóuðu daga, og meðvitundin um. alla eymd og 
bölvun, sem á þeim hefur verið unnin á jörðunni, 
skal ofsækja og kvelja hina glötuðu sál, sem sjálf 
hefur svipt sig arftöku og hlutdeild í guðs ríki! — 
Blöskrar ekki hjarta þínu að hugsa til þessa, krist- 
inn maður? og finnur þú nú ekki til þess hve 
hræðilegur sá sannleiki er, að drykkjumenn muni ekki 
erfa guðs ríki?  Æ, svo flyt þú með þjer þessa 
hugsun og þessa tilfinningu úr húsi drottins, og 
láttu hana hvetja þig til að tala áminningar- og að- 
vörunarorð fyrir þeim, sem ekki leita þeirra sjálfir 
og sem ganga á glötunarinnar skelfilega vegi! þekkir 
þú nokkurn ógæfumann, sem stefnir að þessu of- 
drykkjumannanna óttalega glötunar djúpi, æ, þá 
aðvaraðu hann áður enn það er orðið um seinan, 
og segðu honum, að í guðs orði og guðs húsi sjeu 
„ nú töluð hræðileg orð um ástand hans sálar hjer á 
jörðu og afdrif hans sálar í eilífðinni, svo að alvar- 
legar og heilagar hugleiðingar geti vaknað í sálu 
hans, og ef mögulegt er frelsað hana frá glötuninni! — 
Og þú, vor guð og faðir á himnum! sem hefur mörg 
meðöl í þinni hendi til að koma þínu eilífa sann- 
leiks orði inn í hjörtu mannanna, og sem hefur 
lofað, að orð þitt skuli ekki hverfa árangurslaust til 
baka — ó blessa þú einnig áhrifin af íhugun þess 
á þessari stundu, svo að alvarlegar og heilagar hug- 
leiðingar vakni í sálum margrá manna óg kenni 
þeim að sjá og skoða, hvílíkri arfleifð maðurinn 
getur glatað! Amen, í Jesú nafni, amen, 

